Covid-19-statistieke: Effens minder gevalle aangemeld | Maroela Media
Covid-19-statistieke: Effens minder gevalle aangemeld
Minstens 34 847 mense in Suid-Afrika het nou Covid-19 onder lede nadat nóg 2 411 nuwe virusgevalle Donderdag aangemeld is.
Dit is effens minder as die aantal nuwe gevalle wat 'n dag tevore (3 118) aangemeld is.
Die jongste styging verteenwoordig 'n positiwiteitskoers van 7,8%.
Die departement van gesondheid het Donderdag 40 Covid-19-verwante sterftes aangemeld, waarvan sewe in die afgelope 24 tot 48 uur plaasgevind het. Dit bring die algehele sterftesyfer op 99 018 te staan.
Die meeste nuwe gevalle is in Gauteng (36%) aangemeld, gevolg deur die Wes-Kaap (20%), KwaZulu-Natal (18%), Mpumalanga (8%), die Vrystaat (6%), die Noord-Kaap (5%), die Oos-Kaap (4%), Limpopo (3%) en Noordwes (2%).
Provinsie Aantal nuwe gevalle op 24 Februarie aangemeld
Totaal 2 411
Minstens 3 075 pasiënte word nou vir Covid-19 in die hospitaal behandel nadat nog 82 mense Donderdag opgeneem is.
Volgens die Nasionale Instituut vir Oordraagbare Siektes (Nios) se statistieke het altesame 3 667 560 mense in Suid-Afrika al die virus opgedoen, van wie 96% reeds herstel het.
Daar is altesame 22 994 945 Covid-19-toetste al gedoen, waarvan 30 818 Donderdag gedoen is.
Volgens die departement van gesondheid is altesame 84 084 dosisse van die entstof sedert die vorige verslag toegedien, terwyl 31 309 353 dosisse sedert die aanvang van die land se inentingsprogram toegedien is.
Poetin se optrede 'n 'slag vir wêreldvrede'
Die grappie is nou al oor, kan ons die "Covid" nou maar wegpak?
Amptelik gepubliseerde totale Covid-19-sterftes geplot teen elke land se vol-inentingspersentasie, wys dat die tendens negatief is vir inentings. Om te kompenseer vir onderrapportering, is die statistiek aangepas deur die oormaat natuurlike sterftes oor die pandemietydperk vir elke land in ag te neem. Die resultaat was steeds nie positief vir inentings nie. Bron: Hennie Mouton se YouTube-videos, gebaseer op data van Worldometer, Johns Hopkins en Our World in Data.